
Românii au nevoie să se întoarcă la tradiţiile lor pentru 
a-şi redescoperi destinul. Ne-am luat după Răsărit şi după 
Apus fiindcă am uitat de unde venim. Am fost „viteji şi 
drepți,” dar am devenit lasi şi corupți. Am iubit libertatea 
şi codrul, dar ne-am pomenit vânduți şi fără păduri. Am 
fost daci, între primii increstinati dintre neamuri, şi ro- 
mani dreptcredinciosi, dar am ajuns „europeni de mana 
a doua” şi Creştini de Duminică. Alţii ne dictează istoria 
fiindcă am încetat să mai facem fapte istorice. 

În contextul bogatei literaturi despre tara Maramureşului, 
cartea lui Ernest Bernea, Maramureşul, tard românească, are 
un profil unic. Lucrarea este o mărturie profundă şi perso- 
nală despre originea neamului nostru, despre evoluţia lui 
istorică în adevăratele hotare româneşti, despre credința 
noastră strămoşească, despre firea nealterată a români- 
lor maramureşeni de odinioară, adevărate modele pentru 
generaţiile de astăzi. Bernea nu este interesat să pună la 
temelia cunoaşterii sale documente din arhive incomple- 
te, ci caută să vadă totul cu ochii săi, să fie călător, musafir 
şi mărturisitor. lată de ce paginile de fata sunt pitoreşti, 
emotionante şi pline de adevăr. 

Datorăm mulțumiri pentru reeditarea acestei cărți Editurii 
Predania, Asociaţiei Române pentru Transporturi Rutiere 
Internaţionale, domnilor Adrian Marchiş şi Mihai Dăncuş 
din Maramureş pentru fotografiile care însoțesc textul lui 
Bernea şi domnului Richard Constantinescu pentru des- 
coperirea ediţiei prime în „Biblioteca Universitară Mihai 


Eminescu” din laşi. 

MARAMUREȘUL, TARA ROMÂNEASCĂ 

În partea de Nord a pământului nostru, acolo unde se 
învecinează mulţime de neamuri, este aşezată una din- 
tre cele mai frumoase şi pline de înţeles tari româneşti: 
Maramureşul. 

Maramureşul, ținut românesc de graniţă a suferit in de- 
cursul vremilor diferite dominatii ceea ce a facut ca ho- 
tarele sale politice să aibă un caracter schimbător. Judecat 
însă din punct de vedere geografic şi etnic, Maramureşul 
are o unitate precis determinată şi închide în hotarele sale 
o adevărată tara românească. Am putea afirma mai mult: 
Maramureşul privit din punct de vedere etnic trece peste 
hotarele sale naturale, ceea ce dovedeşte cât de mult ne 
aparține şi cine au fost primii stăpânitori ai pământului 
său. Nume de munti şi de ape ca Soimul, Basaraba, Pietro- 
sul, răspândite până în inima unor ţinuturi care azi nu ne 
mai aparţin, arată cât de străvechi sânt aşezările româneşti 
în aceste regiuni. 

Dacă privim aspectul etnografic al Maramureşului, sân- 
tem de la început izbiti de profunda asemănare, cu cele- 
lalte ţinuturi româneşti. Arta şi meşteşugul, fie că este 
țesătură sau lucrare în lemn, exprimate în obiecte ca tro- 
ita, poarta, casa, costumul, (cu note caracteristice atât de 
vechi) uneltele din gospodărie, toate exprimă aceeaşi în- 
demânare, aceeaşi tradiţie, acelaş suflet românesc. Limba 
şi literatura, cântecul, mitologia atât de frumos şi bogat 
produse aici, ne face să simțim acelaş isvor etnic national. 
Mai mult chiar structura satelor, aşezarea lor, drumurile şi 
întreg ansamblul de viata regională, aduc mărturii pentru 


aceeaşi origine şi manifestare românească. 

Dacă cercetăm mai îndeaproape viața satelor maramu- 
reşene, călătorim fără voia noastră în adâncurile istoriei 
poporului românesc. 

Sate ca Săpânța - menţionat la 1373, Cuhea de unde a por- 
nit voievodul Dragoş descălecătorul Moldovei, Vadul sau 
leudul cu aceleaşi adânci memorii locale şi multe altele, 
sânt tot atâtea documente vii ale istoriei românilor, ce ne 
duc în trecutul îndepărtat, dincolo de documentul scris. 
Maramureşul ținut de descálecátori şi întemeietori de tara 
păstrează şi azi neştirbit şi neprefăcut un trecut românesc 
din cele mai sigure şi inältätoare. Aceasta se poate vedea 
bine şi dincolo de aspectul etnografic, dincolo de docu- 
mentul istoric scris se pot vedea şi acum în inima, în con- 
ştiinţa oamenilor din partea locului. Ţăranii de azi sânt 
descendenţii nobililor de ieri, calitate încă vie în viaţa lor 
atât de aspră. Există o mândrie şi o dârzenie isvorâtă din 
conştiinţa descendenții lor nobile şi voievodale. Maramu- 
reşenii trăiesc o tradiţie a istoriei locale, tradiţie care îi hră- 
neste şi-i face stăpâni pe ei înşişi. 

Maramureşul de azi este o ţară românească milenară, este 
un produs al pământului şi istoriei locale peste care a tre- 
cut necontenita încercare a popoarelor venite de aiurea, 
fără ca să poată să-i distrugă ființa. Prinşi de îndelungă 
vreme între două neamuri străine, slavii şi maghiarii, ma- 
ramureşenii au suferit, au sărăcit, dar n-au căzut; ei au şi 
azi o profundă conştiinţă locală şi națională, au o nesfârşită 
putere de a înfrunta noile stăpâniri străine, fără murmur, 
fără revoltă, ci numai cu dârzenie şi credință. Constiinta 
de băştinaşi, de oameni aparţinând unei rase curate, unui 


neam de cea mai nobilă spita, neam românesc încărcat de 

toate drepturile şi darurile vremurilor, îi face să treacă 
cele mai grele cumpene şi să învingă durerile, care oricât 
de des le-ar veni, le socotesc trecătoare; esentialul: româ- 


nitatea şi românismul sânt permanente. 

PĂMÂNTUL 
Maramureşul, tara românească de Nord este situat între 
Ucraina Subcarpatică şi Polonia pe deoparte, Bucovina 
şi Ardealul pe de alta. Pământul românesc al Maramu- 
resului are marginile străjuite de munti puternici închişi 
în direcția Sud-Est şi deschişi în direcţia Nord-Vest, către 
câmpia Tisei. 
Munţii cei mai înalți sânt la Nord, numiţi ai Maramuresu- 
lui; e lanţul care desparte isvoarele Tisei de ale Prutului 
şi care nu sânt decât o prelungire a Carpaţilor Păduroşi 
situaţi între Polonia şi Cehoslovacia. Deşi au şi vârfuri 
înalte cum e Hovârla (2051 m) sau mai jos Pop Ivan (1940 
m) munţii Maramureşului sânt abundent impáduriti, mai 
întotdeauna până în vârf. Oamenii locului îi mai numesc 
„Cernahora” adică Munţii Negri şi aceasta pentru că pădu- 
rile de brazi sânt nesfârşite, acoperind până şi vârfurile. 
La Sud, Sud-Est sânt munţii Rodnei care se prelungesc 
până spre Tara Dornelor, munţi înalți, cei mai înalți din 
regiune, claditi din piatră cristalină. Pietrosul (2305 m) şi 
Inăul (2280 m) sânt cele mai înalte piscuri din întreg lanţul 
Nordic şi Estic al Carpaţilor Moldovei. Munţii Rodnei sânt 
frumoşi şi puternici cu infätisäri apropiate de acelea ale 
Carpaţilor Sudici. 
Din munţii Rodnei spre Apus cu o pornire nordică se înşi- 
ruie un alt lant de munti, aceştia de origine vulcanică si 
anume ai Tiblesului, ai Gutâiului şi Oasului, care vin „ca o 
căptuşeală în spatele Carpaţilor Padurosi.” (S. Mehedinţi) 
Plini de isvoare minerale şi zăcăminte de aur (Baia Mare) 
aceşti munţi au o înfăţişare curioasă prin apariţia lor co- 


nică în mijlocul câmpiei. 

Între aceste lanţuri de munti cu vârfuri înalte şi prinse ca 
nişte noduri, bine incheiati la capete, apare o depresiune 
frumoasă, străbătută de apa Tisei şi care nu e alta decât Tara 
Maramureşului, loc de origine al neamului românesc. 
Tara Maramureșului are o întindere de cca. 10000 km?, din 
care judeţul cu acelaş nume nu a avut decât o treime. (3381 
km?) Hotarele acestui ținut românesc se întind aproape in 
toate punctele până către crestele munţilor despre care 
am vorbit în rândurile de mai sus. Harta Maramureşului 
de o formă aproape rombică, apare dantelată de munti si 
străbătută interior cu râuri (Tisa, Vişeul, Iza, Mara, etc.) ca 
nişte fire de legătură. Situat în braţele deschise către Apus 
ale Carpaţilor Nordici, acest ținut de munti este străbătut 
de ape repezi sau mai domoale şi acoperit în mare parte 
de păduri. 

În afară de deschizătura dinspre Nord-Vest către câmpia Ti- 
sei, Maramureşul este înconjurat de munti înalţi şi apărat ca 
o cetate. Puţine sânt trecătorile către celelalte ţinuturi româ- 
neşti ale Moldovei şi Ardealului. Totuşi acestea nu lipsesc. 
Legăturile s-au făcut peste munţi, atât către Năsăud şi Tara 
Lăpuşului, cât şi înspre Bucovina şi Moldova. Trecătorile, 
nu rareori la înălțimi mari, au fost călcate de oamenii locu- 
lui la îndemnuri care au fost mai mult decât economice. 
Cea mai înaltă trecătoare, care e şi cea mai însemnată 
pentru maramureseni şi nu mai putin pentru noi toți este 
aceea de la isvoarele Viseului, care face legătura între Tara 
Maramureşului şi Moldova prin Valea Bistriţei. E vorba de 
trecătoarea Prislop (1418 m) dintre munţii Maramureşului 
şi ai Rodnei, trecătoare legendară pentru că pe calea ei se 


spune că a coborât Dragoş în Valea Bistriţei şi apoi peste 

Mestecăniş în aceea a Moldovei pentru a întemeia princi- 
patul cu acelaş nume. 

Cu aceste date trecem către o altă problemă şi altă fata a 
ceea ce alcătuieşte Tara Maramureşului, la istoria sa lo- 
cală, istoria veche despre care ne spun atât de mult satele 
arhaice şi omul său de azi. 

ASEZARILE 
Maramureşul este un ţinut de sate, aşezări româneşti din- 
tre cele mai interesante şi mai purtătoare de adâncimi is- 
torice din câte sânt pe pământul nostru. Numai Tara Hate- 
gului îi poate sta alături din acest punct de vedere. 
Singurul oraş, oraşul Sighet aşezat în câmpie la marginea 
ținutului, este o veche aşezare românească (veacul al XIV- 
lea), ce adăpostește în sânul său însemnate aşezăminte ro- 
mâneşti: o biserică din veacul al XI-lea, un palat cultural, 
o bibliotecă şi un interesant muzeu etnografic regional. 
Sighetul (25539 locuitori) este azi centrul administrativ şi 
comercial al ținutului. 
Tara Maramureşului este o tara de sate: cele mai multe 
dintre ele se înşiră în lungul văilor mai mari sau mai mici, 
lipite de apele curate ale munţilor. Partea de Sud este mai 
bogată în aşezări decât cea de Nord. (Munţii Păduroşi) 
Satele din Nord sânt dintre cele mai pitoreşti. Prinse într- 
o potcoavă de dealuri sau pe spinarea unor coline frumos 
ondulate şi deosebit colorate, străbătute de isvoare proas- 
pete şi împodobite cu o vegetație bogată, aceste sate apar 
din depărtare într-un cadru pitoresc, plin de frumuseți 
ademenitoare. 
Cum satele Maramureşului sânt aşezate îndeosebi în lun- 
gul văilor, la margine de ape, au un caracter apropiat ca 
înfăţişare. Mai mult lungi, uneori pâna la 4-5 km, satele 
maramureşene şerpuiesc la distanţe mici pe văile deschise 
ale țării. Aşa sant cele aşezate pe râurile: Vişeul, Iza, Mara. 
Altele, cele aşezate mai sus spre munte, apar mai raslete, 
ici - colo câte un buchet pe o latură sau două a culmilor. 


Desi, raslete aceste sate alcătuiesc şi ele grupări legate de 

văile concentrate prin confluenţe într-un râu mai bogat. 
Aşa sânt satele de pe versantul Nordic al munţilor Rodnei, 
în apropiere de Borşa, sate de munte de o rară frumusețe, 
sau cele dinspre Nord-Estul Maramureşului aşezate în 
apropierea munților pádurosi. 

Unele dintre aceste aşezări de munte au case zvârlite către 
înălțimi, în margini de păduri, case risipite ce dau impresia 
că-s singuratice stânci şi nu nuclee ale unor unități de viata 
mai mari. Aceste cătune sânt foarte obişnuite pământului 
vecin al Bucovinei, care din punctul de vedere al aşezărilor 
înfăţişează caractere comune cu Maramureşul. 

Satul maramureşean deşi deseori umil şi sărac, are însuşi- 
ri şi frumuseți proprii. Satul acesta cu case construite din 
lemn, cu ogrăzi mai înstărite sau mai sărace, atrage prin 
echilibrul formelor, prin măiestria pusă în lucrarea feres- 
trei, a porții sau a minunatei şi atât de caracteristicei bise- 
rici de lemn. Vegetaţia variată aduce satului maramure- 
şean o prospeţime care izbuteşte adesea să alunge tristeţea 
multora dintre aşezările acestei încercate tari româneşti. 
Mai mari, cum sânt Săpânța, Cuhea, Vişeul, Borsa, sau 
mai mici, cum sânt Pietroasa din munţii Rodnei, Tibău, 
Repedea, satele maramureşene închid in ele Tari şi chipuri 
româneşti de viata. Formele arhaice ale acestor așezări ne 
aduc sub priviri o viata de demult ce ne dă înţelesul adânc 
al pământului românesc. 

ISTORIE ŞI ETNOGRAFIE 
Istoria veche a Maramureșului este dintre cele mai bogate 
în fapte semnificative. Aici s-a adăpostit, după moartea lui 
Decebal, una din cele mai interesante ramuri a Dacilor, 
aceea a Carpilor, de la care se zice că şi-au tras numele 
munţii Carpaţi. Cetate de munti puternici, această tara a 
fost din vremuri bătrâne un sălaş de viață românească. 
Atât hrana cât şi apărarea era asigurată băştinaşilor din a 
căror sămânță s-au ridicat întemeietorii de tara. Popoare 
ca ungurii, ajunşi cu mult mai târziu prin partea locului, 
au găsit aici un neam de oameni plámáditi şi crescuţi din 
substanţa locală, despre a căror origine nu puteau vorbi 
decât munții, pădurile şi apele. 
Maramureşeanul, om al pământului şi tradiţiei locale era, 
aşa cum e şi azi după atâta trecere de vreme, un „om de 
tara,” un ţăran puternic şi bogat în omenia lui. Satul, ase- 
zarea de temelie a ținutului, a păstrat si a crescut omul 
românesc de aici. 
Organizarea veche maramureseaná era pe sate conduse 
de un jude sau judeţ. Tara Maramureşului („terra mara- 
morissiensis”) această alcătuire organică de sate era con- 
dusă de un voievod, având dintru început o autonomie şi 
o libertate naţională care abia mai târziu a fost pierdută 
prin legăturile cu regii Ungariei. 
Cât de mare e setea de libertate a românilor maramureşeni 
se poate vedea şi din neîncetatele lupte ale unui voievod 
ca Bogdan. Nevoind să se supună ungurilor, acest voievod 
maramureşean a părăsit vatra ţării sale şi trecând munţii 
a coborât pe Valea Moldovei, unde împreună cu românii 


aflaţi aici au întemeiat principatul Moldovei. Bogdan a fost 

socotit „necredincios” pentru că nu a voit să se împace cu 
noile condiții de viață politică în care erau puşi românii 
maramureşeni. 

Între Tara Maramureşului şi aceea nouă a Moldovei a fost 
o legătură vie îndelungă vreme. Regii unguri, cu toate în- 
cercările lor, nu au putut împiedica întemeierea unui stat 
independent al românilor, dincolo, în Răsăritul Carpati- 
lor, sub conducerea unui fost voievod maramureşean şi în 
bună parte cu elemente pornite din acelaş ținut românesc 
pe care ei îl aveau supus la acea dată. (1359) 

Istoria veche a Maramureşului ne-a arătat însuşirile aces- 
tui neam de oameni, ne-a arătat cât de adânci sânt rădăci- 
nile româneşti pe aceste locuri. Munţii Maramureşului au 
născut şi crescut în inima lor una din cele mai autentice şi 
bărbate ramure a neamului românesc. 

Aceasta se poate vedea nu numai din faptele de seamă 
ale trecutului, nu numai din luptele si biruintele voievo- 
zilor, aceasta se poate vedea şi azi prin documentul viu al 
satului maramureşean şi al civilizaţiei sale străvechi. Pes- 
te încercările vremurilor, peste suferințele pricinuite de 
duşmani şi influenţele unor legături de cele mai multe ori 
nedorite, Tara Maramureşului şi oamenii săi şi-au păstrat 
înfăţişarea şi virtuțile lor româneşti. 

Românii maramureşeni au ceva din lumea nefalsificată a 
unui trecut îndepărtat, satul maramureşean are o atmos- 
feră arhaică de plinătate şi virtute românească. Găsim în 
acest colt izolat de tara o viata şi forme aparținând istoriei 
de demult. În ocupatiuni şi unelte, în port, în datine şi ceea 
ce e mai de seamă, în conştiinţă, oamenii locului pástrea- 


ză milenii de civilizație. 


22 | ERNEST BERNEA 


Satul maramureşean închide în el elementele unei stră- 
vechi civilizaţii locale româneşti şi mai mult poate decât 
în oricare loc, avem sub ochi o istorie națională păstrată în 
modesta dar profunda figură a ţăranului. Sate ca Săpânța, 
trecut în documente aparținând anului 1373, sau Cuhea 
din care a pornit voievodul Dragoş, sate ca Vad, Sarasău, 
Giuleşti trecute în documentele anului 1383, leudul stăpâ- 
nit de fii voievodului Sas, sânt tot atâtea urme vii ale unor 
vremuri dintr-un trecut azi devenit legendar. 

Colturi de tara, drumuri, sate, mănăstiri, azi prezente pe 
pământul Maramureşului sânt atât de grăitoare pentru un 
trecut istoric atât de sbuciumat dar şi frumos. 

Țăranul maramureşean, cu chipul şi ținuta sa atât de dis- 
tinsă poartă cu sine, nu numai o seamă de lucruri, artă 
şi meşteșug, nu numai o seamă de datini, toate moştenite 
printr-o tradiţie vie, ci şi o conştiinţă foarte precisă a unor 
calități de rasă nobilă. Aceasta se exprimă atât prin docu- 
mentul material ce-l posedă, cât şi prin toată fiinţa sa care 
inspiră încredere şi demnitate. 

Dar despre tipul uman şi românesc vom vorbi în capitolul 


ce urmează. 

OMUL 
Maramureşenii sânt un neam de oameni aparte, cu trăsă- 
turi fizice şi morale caracteristice. Între oamenii celorlalte 
provincii româneşti, maramureşenii apar ca tipuri arhai- 
ce, plini de o viata locală îndepărtată, generatoare de chi- 
puri şi îndemnuri româneşti. 
Ca tip rasial, maramureşeanul obişnuit este înalt, mai mult 
brun decât blond, puternic chiar dacă apare adesea osos; 
poartă părul lung, plete până pe umăr, ceea ce la bătrâni 
are o însemnătate mare până în a fi semn distinctiv de 
bárbátie şi nobleţe. În unele locuri (Borşa) se poartă părul 
despărţit în mijlocul capului, în alte locuri apare bretonul 
tuns, retezat drept pe frunte. 
Maramureşeanul are un cap expresiv cu trăsături regulate 
şi precise, uneori exprimând ca şi mersul său, încredere şi 
hotărâre. Trupul înalt, de o factură puternică exprimă şi el 
aceeaş frumusețe fizică şi morală. 
Viaţa sa aspră, plină de nevoi şi muncă, legăturile adânci 
ale istoriei locale, i-au dat o înfăţişare aleasă, cu mişcări 
reținute şi hotărâte. Faptele sale sânt produsul unei chib- 
zuite hotărâri şi nu mai puțin demne. Încetineala mara- 
mureşeanului nu vine din slăbiciune ci din temeinicie. 
În legătură cu firea maramureşeanului d. Tache Papahagi 
povesteşte în cunoscuta d-sale lucrare despre Maramureş, 
o întâmplare plină de interes: 
„În 19 Ianuarie 1919 armata română intra în Maramureş, 
punând stăpânire pe Sighet. În tot timpul războiului, ca 
şi pe vremea ungurilor, maramureşenii suferiseră mult 
din partea evreilor din satele lor. Fără a prinde nimeni de 


veste, toți se hotărăsc, cu de la sine putere, sá expulzeze 

peste graniţa Nordica a județului lor pe toţi evreii aflátori 
printre ei. În noaptea zilei de 20 Ianuarie 1919, comunele 
de pe Valea superioară a Izei pun în aplicare hotărârea 
luată: toate căruțele disponibile din satele Säcel, Sálistea, 
Dragomireşti, Cuhea şi leud, sânt destinate transportu- 
lui expulzării decise. Locuitorii satelor, în grupuri, se 
prezintă în miezul nopţii la locuinţele evreieşti şi, în cel 
mai scurt timp, toți evreii sus-numitelor sate, luándu- 
şi strictul necesar şi punându-şi bătrânii şi copilaşii în 
căruţe, sânt porniţi în linişte perfectă pe drum, pentru 
ca cu toții să formeze un singur convoi îndreptat spre 
Vişeul de Jos. Pohodul se şi formase, iar avantgarda lui 
atinsese Valea Vişeului, când - în urma urgentei alarme 
produse - ordinele stingheresc hotărârea Izenilor, întor- 
când la locuinţele lor pe toţi cei porniţi spre expulzare. 
De notat că, chiar în această mişcare cu un caracter atât 
de grav, calmul ca şi conduita Izenilor a fost de o corecti- 
tudine perfectă: nici o bruscare, nici un furt.” 
Maramureşeanul atât de dârz şi atât de omenos totodată, 
este un om blând, curat şi drept, om deschis fără uşurătate 
şi luptător fără ură. Apartinänd unui ţinut - limita, acest 
om a cunoscut toate încercările şi toate lipsurile. Rădăci- 
nile adânci ale fiinţei sale şi totodată vitregia unei soarte 
deosebite fata de frații din celelalte ținuturi româneşti, au 
făcut ca acest om al pământului şi istoriei locale să aducă 
în cuprinsul neamului nostru o culoare şi un chip propriu, 
virtual alese, pline de îndemn şi frumuseţe morală. 

BOGĂȚIE ŞI MUNCĂ 
Maramureşul este o ţară mai mult de păduri şi păşuni 
(34%) ceea ce face ca ocupațiile de căpetenie să fie pästo- 
ritul şi creşterea vitelor. Țăranul maramureşean îşi impli- 
neste rosturile sale economice îndeosebi pe calea acestor 
două ramuri de activitate. 
Păstoritul foarte răspândit şi azi a cunoscut în trecut epoci 
de mare dezvoltare, atât de mare încât maramureşeanul, 
pentru a găsi loc de păşune, era nevoit să treacă mult peste 
graniţele ținutului, până în Polonia şi Bucovina. 
Stânele care, spre tristeţea românilor au ajuns chiar şi în 
mâinile evreilor, au şi azi un caracter primitiv. De altfel, 
întreaga activitate păstrează acest caracter deoarece chiar 
atunci când din punct de vedere cantitativ sântem în fata 
unei activități bogate în produse, în ceea ce priveşte varie- 
tatea şi deosebirea produselor păstoritului, totul se reduce 
la o transformare simplă de utilitate locală. 
Odată cu trecerea timpului ţăranul maramureşean s-a ocu- 
pat mai mult cu creşterea vitelor mari (la 100 oameni, după 
ultimul recensământ, au fost 6 cai şi 28 vite cornute) ce îi 
folosesc şi la munca agricolă — pe care împotriva naturii 
pământului el încearcă s-o dezvolte tot mai mult în vremea 
din urmă. 
Agricultura, activitate neprielnică ținutului este totuşi prac- 
ticată până şi în locuri ce trec 1000 m înălțime. Cu ajutorul 
îngrăşămintelor se cultivă porumbul, ovăzul şi secara. Mun- 
ca e purtată cu protivnicie dar produsele sânt tot în cantitate 
mică, în aşa fel încât niciodată localnicii nu se pot hrăni cu 
ceea ce le dă pământul lor. 


Ca o complectare a economiei locale vine lucrarea lem- 

nului, în care meserie maramureşeanul este foarte pri- 
ceput. Aceasta ne-o spune nu numai industria lemnului 
dar şi arta lemnului, artă ce uimeste prin autenticitatea şi 
măiestria ei. Am putea spune că lângă păstorit, lucrul la 
pădure vine ca o ocupaţie cuceritoare. Pădurile atât de va- 
riate şi întinse (49%) îndeamnă la lucru pe toţi acei ce nu-şi 
pot agonisi cele trebuitoare pentru trai prin alte mijloace. 

Fie că lucrează în afara gospodăriei, fie că lucrează în mij- 
locul ei, ţăranul maramureşean dă la iveală lucruri fru- 
mos întocmite şi trainice. Construieşte case, porți sau tro- 
ite, unelte sau butoiase, toate cu aceeaşi măiestrie a omului 
legat de pădure. 

Pământul Maramureşului închide în adâncimile sale mul- 
te bogății de minereuri cum sânt: petrolul (Săcel), sarea 
(Coştiui, Şugatag) şi îndeosebi apă minerală. (Borşa, Glod, 
Poieni) Aceasta nu atrage însă după sine o bunăstare a 
ţăranului, minerii fiind mai ales dintre neamurile străine 
conlocuitoare. 

Gospodăria este un isvor de viata materială. Mijloacele de 
trai ale ţăranului maramureşean sânt imbogätite si uşura- 
te prin activitatea depusă în sânul gospodăriei. Industria 
casnică maramureşeană nu e mai prejos decât în alte ti- 
nuturi româneşti; dimpotrivă în ceea ce priveşte transfor- 
marea lemnului şi industria textilă stă între cele de frunte. 
Uneltele, obiectele de imediată întrebuințare casnică, îm- 
brăcămintea, covoarele, sânt tot lucruri produse de mâna 
ţăranului, lucruri ce împlinesc nevoi materiale imediate. 

ARTĂ ŞI MEŞTEŞUG 
Arta si mestesugul maramureşean au caractere proprii în 
unitatea de viata a vechei noastre civilizații săteşti. Satele, 
în pitorescul lor, datorează mult şi mâinii máiestre a tára- 
nului maramureşean. 
Satele, din depărtare, apar străjuite de înaltele şi origina- 
lele biserici de lemn care alcătuiesc una din frumuseţile 
locale. Elegant construite, cu turnuri săgetând cerul, fru- 
moasele biserici exprimă deodată adâncul sentiment reli- 
gios si artistic al ţăranului maramureşean. 
Să ne oprim putin asupra acestor minunate daruri ale su- 
fletului românesc. 
Deşi au o unitate de stil şi sânt clădite din acelaş material, 
deşi cer acelaş meşteşug, bisericile maramureşene au ca- 
ractere deosebite; numai abstractia cercetătorului poate să 
stabilească tipuri. 
În general planul bisericilor maramureşene este cam ace- 
laş şi anume: altar, naos, pronaos şi pridvor. Acesta din 
urmă lipseşte uneori. Deosebirile în ceea ce priveşte pla- 
nul, le produce îndeosebi altarul care apare mai des po- 
ligonal (şase laturi) în dimensiuni şi dispoziţii variabile. 
(Şugătag, Budeşti, Rozavlia, leud, Cuhea) Altele au altarul 
în formă de patrulater, dreptunghi sau pătrat. (Apşa de 
Mijloc, Poenile Glodului, etc.) O formă aparte o are biseri- 
ca din Călineşti cu un plan în formă de treflă. 
Pereţii sânt de bârne groase de obicei din lemn de gorun, 
copac foarte răspândit (mai ales în trecut) în acest ţinut. 
Acoperişul dominat de linia verticală a întregii construcţii 
este foarte înalt. (Bunăoară cele două acoperişuri supra- 


puse ale bisericii din leud au înălțimea de 715 m.) Sânt bi- 

serici cu un singur acoperiş, lăsat mai jos pe altar (Moisei, 
Giuleşti, Glod, etc.) şi altele prevăzute cu o streaşină mare, 
construcție ce dă impresia a două acoperişuri suprapuse. 
(leud, Sat-Şugatag, Borşa, etc.) 

Prin acoperiş, aşezată mai mult în fata construcției (pe pe- 
retii pronaosului) se ridică săgetând bolta cerului, turla. 
Această parte a bisericii maramureşene prevăzută obiş- 
nuit de un balcon şi uneori de patru turnuri mici în formă 
de con aşezate la baza acoperişului, atinge înălțimi foarte 
mari, uneori de 15 m. (Cuhea, leud) 

Biserica maramureşeană nu este numai o interesantă con- 
strutie ci şi o frumoasă opera de artă populară. În ea nu 
se exprimă numai o ştiinţă şi un mestesug ci şi o sensibi- 
litate artistică aparte. La clădirea propriu zisă trebuie sá 
avem în vedere şi elementele de înfrumusețare aşa cum e 
crestătura în lemn ce apare mai des la intrarea bisericilor 
(Cuhea) sau pictura interioară care este lucrată de zugravi 
din popor, ţărani din partea locului, despre al căror nume 
vorbesc documentele vremii. 

Casa maramureşeană este clădită din bârne de lemn (ste- 
jar, brad sau fag, după loc) şi acoperită cu dranite sau paie. 
Încheietura nu rareori este făcută în cuie de lemn. În locul 
temeliei masive apare mai mult aşezată pe patru grămezi 
de piatră în cele patru colțuri, aceasta pentru că säntem 
într-o regiune unde condiţia geografică şi economică cere 
mutarea casei din loc în loc (aşa cum mai e bunăoară în 
Munţii Apuseni sau regiunea Branului). Acest fel de teme- 
lie este mai propriu locurilor înclinate. 

Casa maramureşeană nu are încăperi multe (obişnuit două) 


păstrând atât exterior cât şi interior o înfăţişare modestă. 

Nu-i lipseşte însă podoaba: stâlpii prispei şi pridvorului 
sânt frumos sculptați; la fel ferestrele şi uşile. Säpätura 
în lemn e foarte apreciată în Maramureş. Pentru a vedea 
însă valoarea artistică a acestui fel de activitate bogată de 
mestesug, troitele şi mai ales porțile maramuresene ne 
stau la îndemână. 

Cu porţile maramureşene arta lemnului ajunge la expresii 
dintre cele mai frumoase şi interesante din câte se pot afla 
pe pământul românesc. Numai depresiunile subcarpati- 
ce ale Gorjului şi Vâlcei pot fi socotite din acest punct de 
vedere ca prezentând opere populare de aceeaş valoare. 
Construită în mari dimensiuni, poarta maramureşeană 
are o înfăţişare monumentală bine proportionatá şi impo- 
dobită cu brâie şi flori geometrice (sau aproape geometri- 
ce) în care îndemânarea meșteşugarului popular se întâl- 
neşte cu sensibilitatea artistului din el. Motivele decora- 
tive sânt uneori înlocuite de altele simbolice, motive din 
istoria religiei Creştine (mai ales la troițe) care nu sânt mai 
puţin frumoase. Porţile maramureşene sânt opere popula- 
re, expresii alese ale geniului popular românesc. 

Arta şi mestesugul maramureşean deşi cunoscute mai 
ales prin lucrările făcute în lemn, unde în adevăr țăranul 
a ajuns să aibă o înclinare şi o pricepere rară, nu sânt lip- 
site de interes nici în ceea ce priveşte țesătura şi întreaga 
prelucrare a textilelor. Îmbrăcămintea casei şi a omului 
este lucrată cu mult gust. Aici e locul să pomenim despre 
covorul maramureşean, lucrat în culori vegetale, nuantat 
şi armonios împlinit în ceea ce priveşte modelele. Covorul 
acesta deşi mai putin cunoscut poartă în el frumuseți de 


autenticitate românească. 

Arta si meşteşugul ţăranului maramureşean prinse de 
viaţa locală cresc totuşi flori nemuritoare ale spiritului ro- 
mánesc de pretutindeni. 

SEMNIFICAȚIA LEGENDARĂ 
Cine vede Maramureşul de azi respiră o atmosferă isto- 
rică locală dintre cele mai interesante. Prezentul, nu rare- 
ori trist prin întâmplările trecute peste fruntile oamenilor, 
este frumos învăluit, ca-ntr-o viziune de basm, de urmele 
trecutului îndepărtat. Faptele voievozilor Dragoş şi Bog- 
dan sânt atât de vii că fac să crească o conştiinţă şi o mân- 
drie locală unică. 
Maramureşul este păstrătorul unor tradiţii milenare. Oa- 
menii simpli, ţăranii umili şi adânci, familiile împovărate 
de lupta zilnică păstrează atât in constiintele lor cat şi în 
lăzile vechi moştenite aceeaş dovadă, fie că e sufletească 
sau materială, că aparțin unui neam de oameni de o no- 
bilă şi românească origine. Luptători aprigi şi mândri ai 
vremurilor trecute, păstrători ai unei tradiţii nobile, ma- 
ramureşenii de azi închid în ei virtual şi chipuri de o rară 
frumusețe. 
Tara Maramureşului are o însemnătate deosebită pentru 
noi românii, însemnătate ce depăşeşte mult pe aceea a fru- 
musetilor şi bogățiilor sale locale. E vorba tocmai de ceea 
ce aparține Maramureşului şi nu mai e totuşi a lui ci a 
neamului întreg, e vorba de faptele semnificative ale isto- 
riei locale care prin adâncimea şi cuprinsul lor simbolic au 
cucerit însuşirile veşniciei româneşti. 
Maramureşul e un cuib al neamului nostru. De aici din 
colinele şi munţii săi s-au ridicat voievozi întemeietori 
de ţară şi Neam. Pământul Maramureşului este vatră nu 
numai localnicilor ci tuturor românilor, nouă toţi care ne 
simțim din acelaş neam şi cu acelaş destin. 


Din căile istoriei Maramureşului s-a ţesut o legendă şi a 

crescut ca venind din alte lumi pentru a cuceri o ţară şi un 
neam de oameni. Trecutul Maramureşului a devenit po- 
veste, s-a sfinţit cu puterea unor duhuri ce străjuiesc aevea 
lumea noastră şi a rodit ogorul românesc. Prin atmosfera 
aceasta legendară faptele petrecute într-un trecut istoric 
îndepărtat sau îmbogăţit, au crescut şi au rodit prin vreme 
ca un pom minunat pe care rodnicia nu-l seacă ci tot mai 
mult il imbogateste. 

Cine a crescut faptele trecutului maramuresean? Le-a cres- 
cut însemnătatea lor, însuşire de a fi începutul, de a fi 
temelia a tot ceea ce s-a clădit în urmă. Puterea lor simbo- 
lică de aici vine. Maramureşul cu toată tristeţea sa de azi 
este o ţară plină de îndemn, un pământ mai bogat spiritu- 
al decât material, o cale de lumină a neamului românesc. 
De aceea pentru noi istoria locală a Maramureşului nu 
mai este o înşiruire de fapte ale trecutului, ci este o per- 
manenta; această istorie devenită simbolică nu mai e su- 
pusă şi judecată în legătură cu timpul. 

Iată cum Maramureşul, ţară de întemeietori are un înţeles 
şi o bogăţie deosebită pentru omenia noastră. Maramu- 
reşul ne aparţine nu numai geografic şi etnic, dar şi mo- 
ral, mai mult chiar decât alte ţinuturi pentru că pe el se 
sprijină ființa de totdeauna a neamului românesc. 

Valea Cosăului - Imagine din sat 


Oncești 


Imagine din sat maramureșean 


Petrova 


Săliștea de Sus, sec. XVII 


Valea Cosăului 


La fântână - Oncești 


La vâltoare 


Împletitul miresei 


Biserică maramureșeană 

Biserica din Oncești, 1621 


Ancadrament pe ușă cu inscripţie în chirilică și datare 


Ancadrament pe ușă cu inscripţie în chirilică și datare 


Poartă maramureseaná din Mara 


Poartă veche din Petrova 


Poartă maramureseana 


Casă Călinești, sec. XVIII 


Casa Buftea din Cuhea, 1789 


Casa Cupcea din Călinești, 1710 


TT NIIN 


Casa familiei nobile Balea din Ieud, sec. XVII 


Casa familiei nobile Dunca - Bud din Sârbi, 1676, cu bârne 


în structură datate 1570 


Casa lurca din Călinești datată cu inscripţie „De la facerea 
lumii văleat 7301” 


Casa Timiş din Borşa, sec. XVIII - casă neneseasca 


Casa Marinca din Sârbi, 1789 


CUPRINS 


CUVÂNT ÎNAINTE DANIEL MAZILU 
MARAMUREȘUL, TARA ROMÂNEASCĂ 
PĂMÂNTUL 

ASEZARILE 

ISTORIE SI ETNOGRAFIE 

OMUL 

BOGĂȚIE ȘI MUNCĂ 

ARTĂ ȘI MESTESUG 

SEMNIFICAȚIA LEGENDARĂ 


IMAGINI MARAMURESENE 


pagina 5 

pagina 8 

pagina 12 
pagina 16 
pagina 20 
pagina 24 
pagina 28 
pagina 32 
pagina 38 
pagina 42 


COLOFON 


desen copertă/ Horia Bernea 
Redactor/ Remus Brihac 
Lector/ Ana Mazilu 
Concept layout/ Atelieruldegrafica.ro 
semnul cu numele autorului/ dupa 


Ernest Bernea. Civilizaţia Română Sătească, 
Editura Scrisul Românesc, 1944 (tipar înalt) 


Dtp/ Remus Brihac 
Tipar/ Tir Investments 
Editura Predania/ Vulturilor, Nr. 8 
Bucuresti 


www.predania.ro 


Fotografii oferite de domnul Mihai Dancus din 
Arhiva Muzeului Maramureșului. 


<> ARTRI 


Carte apãrutã cu sprijinul 
Asociației Române 
pentru Transporturi Rutiere Internaționale 
www.artri.ro 


distributie/ Supergraph 
telefon/ 021 320 6119 
ISBN 978-606-8195-27-8 


Descrierea CIP a Bibliotecii Naţionale a României 
BERNEA, ERNEST 

Maramureşul: ţară românească/ Ernest Bernea. - Bucureşti: 
Predania, 2012 

ISBN 978-606-8195-27-8 

94(498.41) 


2012 


BERNEA 


Maramureşul ținut de descälecätori şi intemeietori 


de ţară păstrează şi azi neştirbit şi neprefăcut un 
trecut românesc din cele mai sigure şi inältätoare. 
Aceasta se poate vedea bine şi dincolo de aspectul 
etnografic, dincolo de documentul istoric scris se 
pot vedea şi acum în inima, în conştiinţa oamenilor 


din partea locului. 


+ 


PREDANIA 2012 
ISBN 978-606-8195-27-8 


